የመጀመሪያውን የ‹‹ደጆችሽ አይዘጉ›› ጉባኤ የተካፈላችሁ ምዕመናን በዚህኛው ጉባኤ እንደማትቀሩ እርግጠኞች ነን ፤ በጊዜው ከ25 ሺህ ምዕመናን በላይ በሚሊኒየም አዳራሽ ጉባኤው ላይ መገኝት ችሎ ነበር ፤ በጊዜው ለተመልካች የቀረበው የተዘጉ አብያተክርስትያናት በምን ሁኔታ ከምዕመኖቻቸው ጋር እንደሚገኙ ባቀረቡት የደቂቃዎች ዘጋቢ ፊልም የበርካቶች ፊት ስለተዘጉት አብያተክርስትያኖቻን በእምባ ሲታጠብ ለመመልከት ችያለሁ ፤ ከዚያ ጉባኤ ቀን በኋላ ሰው ስለ ቤተክርስትያን ስላለችበት ሁኔታ ተመልክቶ ሲያለቅስ ተመልክቼ አላውቅም ፤ ከ2 ዓመት በፊት የተካሄደው ጉባኤ ላይ በጅማ አካባቢ የሚገኙ የተዘጉ በርካታ አብያተክርስትያናት እንዲከፈቱ በማድግ ማህበሩ ክርስትያኒያዊ ግዴታውን ተወጥቷል ፤ ወደፊትም እግዚአብሔር እንደፈቀደ ከሰሩትና ካሰቡትም በላይ አምላክ እያከናወነላቸው ይሰራሉ ብለን እናምናለም፡፡ ዝቋላ እሳት ሲነሳ መስቀል አደባባይ ከፍተኛ የህዝብ ማመላለሻ መኪና በማምጣት በርካቶች ወደ ስፍራው እንዲሄዱና አደጋውን የመቀነስ ስራ እንዲሰሩም ማህበሩ የበኩሉን አስተዋጽኦ አድርጓል ፡፡ የዚህ በራሪ ወረቀት መጨረሻው ላይ ‹‹አባክዎን አንብበው ሲጨርሱ ለሌላ ምዕመን ያሳተላልፉ›› የሚል መልዕክት ተቀምጦበታል ፤ እኛም መልዕክቱን አንብበን ስንጨርስ ብሎጋችን ላይ ሺዎች እንዲያነቡትና ጉባኤውን እንዲካፈሉ ለማድረግ ልናወጣው ችለናል፡፡ ጉባኤው ላይ መገኝት የማትችሉ በሀገር ውስጥም ሆነ ከሀገር ውጪ ያላችሁ ምዕመናን ፤ ለአብያተ ክርስትያናቶቹ እጃችሁን መዘርጋት የምትፈልጉ ሰዎች ካላችሁ በተቀመጠው የስልክ አድራሻ ተጠቅማችሁ አስተባባሪዎቹን ማግኝት እንደምትችሉ ለመግለጽ እንወዳለን፡፡
